Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 4426

48. cikk A szociális biztonsági rendszereknek a Közösségen belül mozgó munkavállalókra és családtagjaikra történő alkalmazásáról szóló 1408/71/EGK rendelet 73. cikke (1) és (3) bekezdésének, a 74. cikk (1) bekezdésének és a 75. cikk (1) bekezdésének, továbbá az 1408/71/EGK rendelet végrehajtására vonatkozó eljárás megállapításáról szóló 574/72/EGK 2004/60/II. szám rendelet 86. és 88. cikkének rendelkezései 1983. december 31-ig nem alkalmazandók a Görögországon kívüli tagállamokban alkalmazott görög munkavállalókra, akiknek a családtagjai Görögországban rendelkeznek lakóhellyel. Az 1408/71/EGK rendelet 73. cikke (2) bekezdésének, a 74. cikk (2) bekezdésének és a 75. cikk (2) bekezdésének, továbbá az 574/72/EGK rendelet 87. és 89. cikkének rendelkezései hasonlóan alkalmazandók ezekre a munkavállalókra. Nem sérülnek azonban valamely tagállam jogszabályai, amelyek megállapítják, hogy a családi ellátások attól függetlenül kifizetendők a munkavállalónak, hogy családtagjai melyik országban rendelkeznek lakóhellyel.

Source: https://magyarkozlony.hu/hivatalos-lapok/c6bcdc26353c827779a99cd0267135392809286f/dokumentumok/a00836c0ee2d2212d5db57c4ecdb19569b8e3df6/letoltes